Diari Oficial de la Generalitat Valenciana


Sumari del DOGV 6647, del 09-11-2011 (2011/11625)

Notificació de la sentència dictada en el judici ordinari número 149/2010.
--------------------------------------------------------------------------

### Dades del document

Número de DOGV
:   6647

Data del DOGV
:   09-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11898


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el judici ordinari número 149/2010. [2011/11136]  
Judici ordinari 000149/2010  
De: Valenciana de Cubriciones Industriales, SL.  
Procuradora: María Gema Martínez Alejos.  
Contra: Kulturbike, SL, i Jaime Gómez Sánchez Cano.  
En aquest procediment judici ordinari seguit a instàncies de Valenciana de Cubriciones Industriales, SL, contra a Kulturbike, SL, i Jaime Gómez Sánchez Cano s'ha dictat la sentència, que literalment és com segueix:  
José María Cutillas Torns, magistrat jutge del Jutjat Mercantil número 3; he vist aquestes actuacions de judici declaratiu ordinari número 149/2010, promogudes a instàncies de la mercantil Valenciana de Cubriciones Industriales, SL, en representació seua per la procuradora dels tribunals Gema Martínez Cabo, administrador únic de la societat indicada, declarats en situació processal de rebel·lia, en aquest procediment que versa sobre reclamació d'una quantitat i en exercici acumulat de les accions de responsabilitat individual per danys i de responsabilitat objectiva, respecte de l'administrador únic demandat.  
  
Estime de forma íntegra la demanda interposada per la procuradora dels tribunals, Gema Martínez Alejos, en nom i representació de l'entitat mercantil Valenciana de Cubriciones Industriales, SL, contra la mercantil, Kulturbike, SL, i contra Jaime Gómez Sánchez Cano, administrador únic de la societat indicada, declarats en situació processal de rebel·lia, i condemne l'entitat codemandada, la mercantil Kulturbike, SL, a pagar a la demandant la quantitat de 57.380,00 euros. Aquesta quantitat s'incrementarà amb els interessos establits en el fonament de dret huité d'aquesta resolució.  
D'altra banda, declare responsable, ex lege, el codemandat, Jaime Gómez Sánchez Cano, de les quantitats degudes per la mercantil Kulturbike, SL, a l'entitat actora, i a les quals ha sigut condemnada, ja que resulta demostrat que es tracta del seu administrador. Així mateix, condemne de forma solidària el seu administrador Jaime Gómez Sánchez Cano, a pagar la quantitat de 57.380,00 euros, més els interessos establits en el fonament de dret huité d'aquesta resolució. S'imposen les costes a la part demandada.  
  
Mode d'impugnació: Mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
Notifiqueu a les parts que no gaudisquen del benefici de justícia gratuïta que, de conformitat amb el que disposa la Llei Orgànica 1/2009, els recursos que es presenten després de l'entrada en vigor d'aquesta, contra les resolucions dictades abans o després d'aquesta, no s'admetran a tràmit si no s'acredita que s'ha constituït el dipòsit per a recórrer mitjançant la presentació d'una còpia o el resguard de l'ordre d'ingrés en el compte de consignacions d'aquest Jutjat.  
L'ingrés es farà en qualsevol oficina de Banesto, 4657 000 clau 00 reposició (25 euros), clau 01 revisió de resolucions del secretari judicial (25 euros), clau 02 apel·lació (50 euros), clau 03 queixa (30 euros), més els quatre dígits del número de procediment més els dos dígits de l'any.  
Així ho pronuncie, mane i firme, José María Cutillas Torns, magistrat jutge del Jutjat Mercantil número 3 de València. En done fe.  
I atés que el demandat esmentat, Kulturbike, SL, i Jaime Gómez Sánchez Cano es troba en parador desconegut, s'expedeix aquest edicte a fi que valga de notificació de forma deguda.  
  
València, 20 de setembre de 2011.- La secretària judicial: María José Navarro Melchor.